

DEN NORSKE KIRKE

EIDSBERG MENIGHETSRÅD

Mysen 07.05.25

Til   
Kari Undeland, Lise Undrum, Espen Volden, Helga Frøyset, Tore Mysen, Guri Riksaasen, Åshild Moen Arnesen, Jul-Sverre Haugerud, Ragnhild Kruse , Bjørn Solberg

Kopi: Marcella Bakken, Ingjerd Resen-Fellie, Rasmus Glomsrud, Synnøve Lundeby

**MØTEINNKALLING**

Dere innkalles med dette til møte i Eidsberg menighetsråd **tirsdag 13.05.25**  **kl 1830-2100**. Møtet holdes i Mysen Menighetshus Betania

**Sakliste**

**Sak 25/25: Godkjenning av innkalling og sakliste, samt møtebok fra forrige møte.**

Forslag til vedtak: Innkalling, sakliste og møtebok godkjennes.

**Sak 26/25: Orienteringssaker**  
 a) Fra sognepresten  
 b) Fra daglig leder  
 c) Fra fellesrådet   
 d) Fra leder   
   
 Forslag til vedtak: Tas til orientering

**Sak 27/25 Samtale med kirketjenerne** Rådet hadde på forrige møte samtale med de fleste ansatte i Eidsberg, men det ble ikke noe møte med kirketjenerne på grunn av sykdom. Richard Narvestad har meldt at han vil møte denne gangen.

Forslag til vedtak formuleres i møtet.

**Sak 21/25 Opprettelse av Eidsberg kirkeakademi (Utsatt fra forrige møte)** Kirkekomiteen i Mysen ønsker at MMM skal endres til Eidsberg Kirkeakademi og søke om medlemskap i Norske kirkeakademier. For programprofilen betyr ikke dette så mye, men det betyr en tydeliggjøring av hva som er hensikten med disse samlingene, det vil vise tydelig at dette angår hele soknet, og det betyr hjelp til å finne gode temaer og foredragsholdere. Vi får også et lite tilskudd til driften.

Rent praktisk må det opprettes et eget styre, og vi må ha et separat regnskap, men det lar seg lett ordne.

Norske kirkeakademier opptar medlemmer på årsmøtet i mars hvert år, så vi har god tid. I denne omgang er det forslag om å opprette Eidsberg kirkeakademi.

Forslag til vedtak: Menighetsrådet vedtar å opprette Eidsberg kirkeakademi og å søke medlemskap i Norske kirkeakademier.  
 Statutter og styresammensetning vedtas på et senere møte.

**Sak 23/25: To saker angående Eidsberg kirkestue. (Utsatt fra forrige møte)** a) Økning av leieprisene. Det er en stund siden de ble regulert, og det er ikke urimelig å heve dem. Forslag fremmes i møtet.

b) Bør kirkestua få nettilgang. Det er en utgift, men ingen utgifter til graving, da kabelen ligger rett utenfor huset.  
 Saken drøftes uten at vi må fatte vedtak på dette møtet.

Forslag til vedtak formuleres i møtet

**Sak 28/25: Endringer i og konkretisering av gudstjenestelista for 2. halvår.** Rådet har tidligere behandlet gudstjenestelista for 2. halvår, men det har kommet forslag om en/noen endringer, som har vært drøftet i gudstjenesteutvalget. Sognepresten redegjør for forslagene.

**Sak 29/25 Søknad om permisjon fra menighetsrådet fra Synnøve Lundeby** I e-post av 09.04.25 søker Synnøve Lundeby om permisjon fra MR inntil videre.  
 Etter leders vurdering er søknaden begrunnet på en slik at den kan innvilges innenfor gjeldende regler. Men «inntil videre» er litt upresist, jeg foreslår derfor følgende vedtak:  
  
 Synnøve Lundeby innvilges fritak fra å møte i menighetsrådet frem til 31.12.25.  
  
 1. vararepresentant innkalles som fast møtende medlem i denne perioden.

**Sak 30/25 To saker vedrørende MMHB**

1. Menighetsrådet har fått spørsmål om vi kan være interessert i lokalene i andre etasje.
2. Vi er bedt om å formulere et brev til potensielle givere som vil være med på å bygge opp et reservefond øremerket større utbedringsarbeider.

Forslag til vedtak:

1. MR er ikke interessert i å leie ytterligere lokaler.
2. Leder utformer og signerer brevet.

**Sak 31/25: Misjonsprosjektet**Daglige leder presenterer noen ideer fra AUs samtale om saken, og MR inviteres til å komme med kommentarer og innspill.

**Sak 32/25 Eventuelt**

**Vel møtt!**

**Bjørn Solberg**